b'\n_START_ARTICLE_\nDog german\n_START_PARAGRAPH_\nDogul german sau Marele danez este o ras\xc4\x83 din categoria c\xc3\xa2inilor de paz\xc4\x83 cu temperament nobil, c\xc3\xa2ini ai unui singur st\xc4\x83p\xc3\xa2n care nu suport\xc4\x83 \xc3\xaenstr\xc4\x83inarea. Este cel mai \xc3\xaenalt c\xc3\xa2ine din lume, put\xc3\xa2nd ajunge p\xc3\xa2n\xc4\x83 la un metru \xc3\xaen\xc4\x83l\xc8\x9bime \xc8\x99i 54 kg.\n_START_SECTION_\nDescriere\n_START_PARAGRAPH_\nEste o ras\xc4\x83 de talie mare, imens\xc4\x83 cu o \xc3\xaenf\xc4\x83\xc8\x9bi\xc8\x99are regal\xc4\x83 \xc8\x99i puternic\xc4\x83. Au fost denumi\xc8\x9bi ca un Apollo al c\xc3\xa2inilor datorit\xc4\x83 dimensiunilor, for\xc8\x9bei \xc8\x99i \xc8\x9binutei m\xc3\xa2ndre. Au o constitu\xc8\x9bie solid\xc4\x83, sunt atletici, calmi \xc8\x99i rezerva\xc8\x9bi \xc3\xaen comportament._NEWLINE_Capul acestui c\xc3\xa2ine este purtat cu o \xc8\x9binut\xc4\x83 demn\xc4\x83. Au f\xc4\x83lcile foarte bine dezvoltate \xc8\x99i pronun\xc8\x9bate.\n_START_SECTION_\nExerci\xc8\x9bii \xc8\x99i dresaj\n_START_PARAGRAPH_\nAdor\xc4\x83 s\xc4\x83 fie \xc3\xaenconjura\xc8\x9bi de oameni \xc8\x99i s\xc4\x83 participe la orice fel de evenimente care implic\xc4\x83 alerg\xc4\x83ri sau urm\xc4\x83riri._NEWLINE_Este recomandat ca acestora s\xc4\x83 li se aplice \xc8\x99i ni\xc8\x99te lec\xc8\x9bii de dresaj pentru a asculta \xc3\xaenc\xc4\x83 de la v\xc3\xa2rste fragede pentru a fi evitate comportamentele inadecvate sau cele distructive la maturitate._NEWLINE_Dogii germani sunt excelen\xc8\x9bi \xc3\xaenot\xc4\x83tori, fiind printre cei mai buni c\xc3\xa2ini de aport acvatic \xc8\x99i subacvatic.\n_START_SECTION_\nTemperamentul rasei\n_START_PARAGRAPH_\n\xc3\x8en general dogul german este un c\xc3\xa2ine cu un temperament cald \xc8\x99i bl\xc3\xa2nd. Este loial familiei \xc8\x99i un bun protector. Se \xc3\xaempac\xc4\x83 bine cu persoanele mai tinere dintr-o familie._NEWLINE_Rasa dog german este una mai degrab\xc4\x83 rezervat\xc4\x83 cu str\xc4\x83inii la maturitate, dar ace\xc8\x99ti c\xc3\xa2ini sunt foarte juc\xc4\x83u\xc8\x99i cu membrii familiei. Nivelul lor de activitate este moderat \xc8\x99i va fi nevoie de dresaj pentru a-i \xc3\xaenv\xc4\x83\xc8\x9ba cum s\xc4\x83 se comporte \xc3\xaen anumite situa\xc8\x9bii.'